Seaweed Birthday Soup - My Korean Husband
birthdaykorean foodseaweed soup
Big Bang Giveaway Competition Winners!!! Koshuis - Algemene Inligting
Koshuisinwoning maak voorsiening vir 58 seuns en 50 meisies van graad 8 tot graad 12
Daar is 6 diensdoenende personeellede (almal ook personeellede van Die Hoërskool Menlopark): drie seunsvoogde, 2 dogtersvoogde en ‘n koshuisvader wat sorg dat die Menlo-koshuismeisies en -koshuismanne gekoester en gelukkig kan blom waar hulle woon. Die personeellede is almal inwonend en sorg dat hulle die meisies en manne se skedules volledig ken.
Ons koshuis spog ook met 3 matrones en ‘n hele span entoesiastiese werkers wat ons Menlo-inwoners volledig op koers hou!
Ons koshuisgebou is voorsien van ‘n sekuriteitstelsel en ons inwonende terreinbestuurder se woonstel is om die hoek van die koshuis geleë.
‘n Dieetkundige help met die saamstel van die spyskaarte en etes in die Menlo-koshuis is voortreflik.
‘n Ontspanningsvertrek vir die ontvangs van gaste is ons Menlo-trots.
Beperkte DSTV is beskikbaar in die kuiervertrek en gesellige kuiertyd is net so ‘n prioriteit as gefokusde studietyd.
Menlo-koshuis in ‘n neutedop
Menlo-inwoners is gemotiveerde, geestesgesonde, deelnemende leerders
Juniors deel ‘n kamer met ‘n mede-junior. Dit vergemaklik ook nuwelinge se inskakeling by Die Hoërskool Menlopark in sy geheel.
Seniors kan enkelkamers betrek.
Elke inwoner het ‘n eie kas in die kamer. Elke inwoner beskik ook oor ‘n skatkis (onder sy bed) met ‘n slot en sleutel om privaat eiendom veilig gesluit te hou.
Menlo-koshuisgangers het ook ‘n lessenaar in die kamer.
Elke gang het ‘n eie “ABSOLUT Menlo”-kamer vir die wat oor naweke nie kan huis toe gaan nie as gevolg van ‘n verskeidenheid aktiwiteite - hierdie kamer het ‘n middelgrootte yskas en ‘n mikrogolf om Menlo-inwoners aan die huppel te hou!
Wasgoed (skooluniform en skooloefendrag) word twee keer per week in die koshuis gewas.
Leerders mag met die nodige verlof van die senior koshuisvader wel ‘n skootrekenaar hê, maar alleenlik nadat hul ouers skriftelik daarvoor aansoek gedoen het. Sodanige rekenaars mag alleenlik vir studiedoeleindes en die stuur van e-posboodskappe gebruik word.
Vasgestelde studietye is ‘n ononderhandelbare geleentheid tot akademiese sukses. Leerders wat dit op grond van akademiese meriete verdien, mag studietyd en bloktyd in hulle kamers werk. Alle ander leerders studeer en werk ernstig in die studiesaal.
Koshuispret word per kwartaal beplan en sluit geleenthede soos’n potjiekos-kompetisie, maanligpiekniek in die koshuistuin, uitstappies, tema-aande en koekversierkompetisies in.
Spangees is deel van Menlo-wees en vind ook sterk neerslag in ons Menlo-koshuis-ervaring.
Die koshuis is ‘n Menlo-gesin binne die groter Menlo-familie en so funksioneer die koshuis en ons skool as ‘n hegte eenheid saam.
Aansoeke en kostes
Koshuisinwoning is as gevolg van die beperkte plekke jaarliks beskikbaar aan ’n keuringsproses onderhewig.
Die aansoekvorm vir keuring is op die webblad, of by die skool se ontvangs beskikbaar. Die sluitingsdatum vir nuwe aansoekers vir koshuisinwoning vir die volgende akademiese jaar, word jaarliks op die skool se webblad gepubliseer.
Indien keuring suksesvol is, is die leerder se R2 000 registrasiegeld binne 14 dae nadat hy/sy die keuringsuitslag ontvang het, betaalbaar om plek in die koshuis te verseker.
Die jaarlikse koshuisgeld is streng vooruitbetaalbaar en kan óf eenmalig gedurende Januarie, óf in kwartaallikse paaiemente binne die eerste week van elke kwartaal, of in 10 maandelikse paaiemente vanaf Januarie tot Oktober, voor die derde dag van elke maand, betaal word.
Virtuele toer: Studie- en eetsaal
Kliek hier en stap deur na die eetsaal waar ons ook studeer: